|  |  |
| --- | --- |
|  |  |
|  | **REPUBLIKA HRVATSKA** |
| ISTARSKA ŽUPANIJA |
|  | ***ŽUPANIJSKA LUČKA UPRAVA PULA***  ***Upravno vijeće*** |

**GODIŠNJI PROGRAM RADA I RAZVOJA LUKA**

**ŽUPANIJSKE LUČKE UPRAVE PULA**

**ZA 2025. GODINU**

|  |  |
| --- | --- |
| Predsjednik Upravnog vijeća: | Ravnatelj: |
|  |  |
| Valter Boljunčić | Dalibor Brnos |
|  |  |
|  |  |
|  |  |
|  | Pripremio: |
|  |  |
|  | Dalibor Brnos |

siječanj 2025. godine

Na temelju članka 75. stavka 4. u svezi članka 54. podstavka 1. Zakona o pomorskom dobru i morskim lukama („Narodne novine“ br. 158/03, 100/04, 141/06, 38/09), članka 16. podstavka 1. Statuta Županijske lučke uprave Pula i članka 8. Poslovnika o radu Upravnog vijeća Županijske lučke uprave Pula, Upravno vijeće Županijske lučke uprave Pula, na prijedlog ravnatelja Županijske lučke uprave Pula, na sjednici Upravnog vijeća 360-176/2025 održanoj dana 31.01.2025. godine donijelo je

**GODIŠNJI PROGRAM I PLAN RAZVOJA LUKA**

**ŽUPANIJSKE LUČKE UPRAVE PULA ZA 2025. GODINU**

# USTROJSTVO LUČKE UPRAVE

Tijela Lučke uprave su Upravno vijeće i Ravnatelj. Upravno vijeće čine Predsjednik Upravnog vijeća i 5 članova. Upravno vijeće obavlja sve radnje vezane za Članak 54 ZPDML-a.

Ravnatelj je za svoj rad odgovoran Upravnom vijeću, ministru i Vladi RH. Ravnatelj obavlja sve poslove sukladno Članku 58. ZPDML-a.

Ustroj Lučke uprave organiziran je putem slijedećih organizacijskih jedinica koje su i fizički razdvojene u urede:

a) Upravnoj zgradi, Riva 2, 52100 Pula

b) Slobodnoj zoni, Sv.Polikarpa 8, 52100 Pula,

c) Lučki kontrolni centar, Gat Rijeka.

d) Odjel za komunalne vezove, Riva 8, 52100 Pula

e) Luka Bunarina, Verudela bb, 52100 Pula

f) Luka Medulin, Centar 223, 52203 Medulin

Osnivač Lučke uprave je Istarska županija, a prava i obveze osnivača sukladno Zakonu obavlja Županijska skupština. Lučka uprava ima dvojezični naziv, pod kojim obavlja svoje poslove, posluje i sudjeluje u pravnom prometu. Naziv Lučke uprave glasi: ŽUPANIJSKA LUČKA UPRAVA PULA – AUTORITÀ PORTUALE REGIONALE DI POLA

Prema Zakonu o pomorskom dobru čl. 48 Županijska lučka uprava Pula je neprofitna pravna osoba s pravima i obvezama utvrđenim Zakonom o pomorskom dobru i morskim lukama i Odlukom o osnivanju Županijske lučke uprave Pula. Djelatnost lučke uprave temeljem Zakona o pomorskom dobru i morskim lukama ("Narodne novine", br. 158/03):

1. briga o gradnji, održavanju, upravljanju, zaštiti i unapređenju pomorskog dobra koje predstavlja lučko područje,
2. gradnja i održavanje lučke podgradnje, koja se financira iz proračuna osnivača lučke uprave,
3. stručni nadzor nad gradnjom, održavanjem, upravljanjem i zaštitom lučkog područja (lučke podgradnje i nadgradnje),
4. osiguravanje trajnog i nesmetanog obavljanja lučkog prometa, tehničko-tehnološkog jedinstva i sigurnost plovidbe,
5. osiguravanje pružanja usluga od opseg interesa ili za koje ne postoji gospodarski interes drugih gospodarskih subjekata,
6. usklađivanje i nadzor rada ovlaštenika koncesije koji obavljaju gospodarsku djelatnost na lučkom području,
7. donošenje odluke o osnivanju i upravljanju slobodnom zonom na lučkom području sukladno propisima koji uređuju slobodne zone,
8. drugi poslovi utvrđeni zakonom.

Unutarnji ustroj Lučke uprave temelji se na interakcijskoj i funkcijskoj povezanosti različitih organizacijskih i funkcijskih cjelina gdje djeluje 38 osoba (od toga 9 sezonaca) koje su raspoređene na sljedeća radna mjesta:

1. Ravnatelj
2. Voditelj lučko-komercijalnih poslova
3. Voditelj Lučkog kontrolnog centra
4. Voditelj tehničkih poslova i održavanja
5. Viši stručni suradnik za projekte
6. Voditelj tajničkih poslova
7. Voditelj administrativnih poslova
8. Voditelj financija, koncesija i obračunskih jedinica
9. Nadzornik obale
10. Redar obale
11. Rukovoditelj luke Bunarina
12. Recepcioner
13. Lučki nadzornik - Bunarina
14. Redar obale - Bunarina
15. Rukovoditelj luke Medulin
16. Pomoćnik rukovoditelja luke Medulin
17. Tajnik luke Medulin
18. Lučki nadzornik luke Medulin
19. Redar obale luke Medulin

# DJELOKRUG RADA ŽUPANIJSKE LUČKE UPRAVE PULA

Županijska lučka uprava Pula obavlja sljedeće djelatnosti u svom djelokrugu rada:

* briga o gradnji, održavanju, upravljanju, zaštiti i unapređenju pomorskog dobra koje predstavlja lučko područje;
* gradnja i održavanje lučke podgradnje,
* stručni nadzor nad gradnjom, održavanjem, upravljanjem i zaštitom lučkog područja ( lučke podgradnje i nadgradnje);
* osiguravanje trajnog i nesmetanog obavljanja lučkog prometa, tehničko-tehnološkog jedinstva i sigurnost plovidbe;
* osiguravanje pružanja usluga od općeg interesa ili za koje ne postoji gospodarski interes drugih gospodarskih subjekata;
* usklađivanje i nadzor rada ovlaštenika koncesije koji obavljaju gospodarsku djelatnost na lučkom području;
* donošenje odluke o osnivanju i upravljanju slobodnom zonom na lučkom području sukladno propisima koji uređuju slobodne zone ;
* drugi poslovi utvrđeni zakonom;:
* Temeljem čl.60. Zakona o pomorskom dobru i morskim lukama *prihodi* lučke uprave su:
* lučke pristojbe,
* naknada od koncesija za lučke djelatnosti,
* sredstva iz proračuna osnivača,
* ostali prihodi,

Županijska lučka uprava Pula je neprofitna pravna osoba na koju se primjenjuju propisi o ustanovama.

Na financijsko poslovanje primjenjuje se Uredba o računovodstvu neprofitnih organizacija („Narodne novine“ br. 10/08, 07/09) i Pravilnik o knjigovodstvu i računskom planu neprofitnih organizacija („Narodne novine“ br. 20/94, 40/94 i 98/94).

# LUČKO PODRUČJE

Lučko područje kojim upravlja Županijska lučka uprava Pula određeno je odlukom o osnivanju lučke uprave i Statutom lučke uprave. Područje je sljedeće:

Luka Pula i Luka za javni promet Štinjan - morski prostor ukupne površine 138.939 m2, morski prostor Molo Carbone ukupne površine 38.470 m2, Luka Fažana – morski prostor površine 30.556 m2, Luka Polje u Premanturi – morski prostor površine 20.994 m2, Luka Runke u Premanturi morski prostor površine 37.843 m2, Luka Medulin – morski prostor 208.042 m2, Luka Kuje u Ližnjanu – morski prostor površine 54.267 m2, Luka Krnica – morski prostor površine 48.352 m2, Lučko područje luke Brijuni, Sidrište s vanjske strane lukobrana u Puli – morski prostor površine 1.608.537 m2, Luka Ribarska koliba – kopneni prostor površine 2.014 m2, morski prostor površine 21.510 m2, Luka Valbandon površine 5.226 m2, Luka Vinkuranska Vala, te Odlukom Vlade RH, te Odlukom Skupštine Istarske Županije, Lukom Bunarina na privremeno upravljanje

# PLAN PRIHODA

Plan prihoda za 2025. godinu sastoji se od Prihoda od prodaje robe i pružanja usluga, prihoda od imovine, prihoda od donacije, ostalih prihoda. Najveću zastupljenost u segmentu prihoda imaju Prihodi pristojbe za vez u iznosu od 1.886.000 EUR. Prihodi od Lučkih pristojbi za uporabu obale iznose 270.000 EUR. Lučke naknade koje isto tako spadaju u Prihode od pružanja usluga iznose 470.000 EUR, a odnose se na naknade pružanja usluga opskrbe vodom i električnom energijom te ostale lučke usluge. Značajan prihod zastupa Naknada za koncesiju u visini od 1.054.000 EUR.

Prihodi od imovine u 2025.godini iznositi će 112.000 EUR, a Prihodi od donacija planirani su u iznosu od 540.000 EUR. Ostali prihodi planirani u Planu za 2025.g. iznose 6.000 EUR.

Sveukupni planirani prihodi za 2025.godinu iznose 4.833.000 EUR.

# PLAN RASHODA

Plan rashoda za 2025.godinu Sastoji se od Rashoda za radnike u iznosu od 919.000 EUR, materijalne rashode od 1.583.500 EUR, Rashode amortizacije u iznosu od 1.000.000 EUR, Financijske rashode 14.000 EUR, i ostale rashode u iznosu od 13.500 EUR. Rashodi za nabavu nefinancijske imovine iznose 13.811.000 EUR a u najvećem dijelu iznose se na rashode za lučku podgradnju i nadgradnju te na ulaganje u projektnu dokumentaciju. Rashodi za kamate na primljene kredite od kamata iznose 7.979 EUR.

Sveukupni rashodi poslovanja planirani za 2025. iznose 17.355.479 EUR.

Detaljni prikaz plana rashoda dan je u Financijskom planu Županijske lučke uprave Pula za 2025. godinu koja je sastavni dio ovog Programa rada.

Plan rashoda iskazuje se nastavno u tri segmenta:

1. Rashodi organizacijske strukture
2. Rashodi održavanja i razvoja lučke podgradnje i nadgradnje
3. Rashodi ekoloških aktivnosti i promidžbe

|  |  |  |
| --- | --- | --- |
| ORGANIZACIJSKA STRUKTURA | | Unutarnje ustrojstvo Županijske lučke uprave Pula s opisom poslova, uvjetima za raspored i brojem izvršitelja na radnim mjestima te druga pitanja od značaja za rad lučke uprave uređena su Pravilnikom o unutarnjem ustrojstvu i sistematizaciji radnih mjesta Županijske lučke uprave Pula.  Županijska lučka uprava Pula, čijim radom upravlja ravnatelj, ima Pravilnikom o unutarnjem ustrojstvu i sistematizaciji radnih mjesta sistematizirano 29 (dvadesetdevet) radnih mjesta, i 9 (devet) sezonaca. Trenutno je popunjeno 27 (dvadeset i sedam) radnih mjesta:   1. Ravnatelj - broj izvršitelja: 1 2. Voditelj lučko-komercijalnih poslova - broj izvršitelja: 1 3. Voditelj lučkog kontrolnog centra - broj izvršitelja: 1 4. Viši stručni suradnik za projekte - broj izvršitelja: 1 5. Voditelj tajničkih poslova - broj izvršitelja: 1 6. Voditelj administrativnih poslova - broj izvršitelja: 1 7. Voditelj financija, koncesija i obračunskih jedinica - broj izvršitelja: 1 8. Nadzornik obale - broj izvršitelja: 4 9. Redar obale - broj izvršitelja: 1 10. Rukovoditelj luke Bunarina - broj izvršitelja: 1 11. Recepcioner - broj izvršitelja: 2 12. Lučki nadzornik - Bunarina - broj izvršitelja: 5 13. Rukovoditelj luke Medulin - broj izvršitelja: 1 14. Pomoćnik rukovoditelja luke Medulin - broj izvršitelja: 1 15. Tajnik luke Medulin - broj izvršitelja: 1 16. Lučki nadzornik luke Medulin - broj izvršitelja: 3 17. Redar obale luke Medulin - broj izvršitelja: 1   Trenutno se za 2025. godinu planira zapošljavanje Voditelja tehničko osoblja i održavanja |
| REALIZACIJA FINANCIJSKOG PLANA:      NAZIV PROGRAMA:  SVRHA PROGRAMA:  CILJ PROGRAMA:  REALIZACIJA  FINANCIJSKOG PLANA    NAZIV PROGRAMA:  SVRHA PROGRAMA:  CILJ PROGRAMA:  OPIS PROGRAMA:    REALIZACIJA FINANCIJSKOG PLANA: | | Za provedbu programa, odnosno projekata i aktivnosti za čiju je realizaciju nadležna lučka uprava je u Financijskom planu planirala financijska sredstva u iznosu 17.355.479 EUR i to kako slijedi:   |  |  |  | | --- | --- | --- | | R.B. | NAZIV PROGRAMA | Plan 2025  (EUR) | | 1. | Rashodi za radnike (41) | 919.000 | | 2. | Materijalni rashodi  (42) | 1.590.000 | | 3. | Rashodi amortizacije (43) | 1.000.000 | | 4. | Financijski rashodi (44) | 21.979 | | 5. | Ostali rashodi  (46) | 13.500 | | 6. | Građevinski objekti  (051) | 13.080.000 | | 7. | Ulaganje u postrojenja i opremu (052) | 95.000 | | 8. | Prijevozna sredstva (053) | 11.000 | | 9. | Ulaganje u ostalu nematerijalnu proizvedenu imovinu (055) | 625.000 | |  |  |  | |  | SVEUKUPNI RASHODI | 17.355.479 |   **1. STRUČNI I ADMINISTRATIVNI POSLOVI**  Voditi brigu i evidenciju o razvrstavanju ulazne i izlazne pošte i financijske dokumentacije te izrađivati kadrovsku, materijalnu, informacijsku, financijsku i drugu poslovnu dokumentaciju za unutarnje potrebe lučke uprave. Voditi brigu o redu u lukama i lučicama pogotovo tokom turističke sezone.  Urediti novu unutarnju organizacijsku metodologiju i poslovne cjeline uključujući u djelokrug rada zakonske ovlasti i nadležnosti u području morskih luka.  Efikasno vođenje poslovanja Županijske lučke uprave Pula  Rashodi ureda lučke uprave: rashodi za radnike, naknade troškova radnicima, naknade članovima u predstavničkim i izvršnim tijelima, povjerenstvima i sl., naknade ostalim osobama izvan radnog odnosa, usluge telefona, pošte i prijevoza, obvezne i preventivne zdravstvene preglede radnika, ugovore s agencijama za zapošljavanje, odvjetničke i javnobilježničke usluge, revizorske usluge, knjigovodstvene usluge, računalne usluge, ostale usluge, rashode za uredski materijal i ostale materijalne rashode, rashode za radnu odjeću i obuću, premije osiguranja, reprezentaciju, kotizacija za prihod od nautičkog veza, ostale nespomenute materijalne rashode i financijske rashode.  Uvođenje programa temeljeno je na Odluci o ustrojstvu i Pravilniku o unutarnjem ustrojstvu i sistematizaciji radnih mjesta ŽLU KLASA: 021-01/24-02/18, URBROJ: 2163/01-02-24-18, Pula, 11.11.2024.  Za provedbu programa u Financijskom planu su planirana financijska sredstva u iznosu od 3.530.000 EUR  **2. RASHODI ODRŽAVANJA I RAZVOJA LUČKE INFRASTRUKTURE I SUPRASTRUKTURE**  Urediti pravni status pomorskog dobra unutar granica lučkog područja, voditi brigu o održavanju, saniranju, rekonstrukciji i gradnji infrastrukture i suprastrukture na lučkom području, u funkciji održavanja, modernizacije i razvoja luka.  Uspostaviti kadrovsku, materijalno-tehničku i informatičku organizaciju za obavljanje poslova koji su utemeljeni na odredbama Zakona o pomorskom dobru i morskim lukama i u izravnoj su nadležnosti lučkih uprava, te nastaviti s financiranjem projekata i aktivnosti koje su u funkciji gradnje, održavanja i korištenja lučke nadgradnje i podgradnje.  Program sadrži projekte i aktivnosti kako slijedi:  Projekt – Održavanje i izgradnja lučke podgradnje  Projekt – Održavanje i izgradnja lučke nadgradnje  Aktivnost – Snimak stanja te izrada projektne dokumentacije  Aktivnost – Komunikacijska oprema  Uvođenje programa utemeljeno je na Zakonu o pomorskom dobru i morskim lukama i na Programskim smjernicama rada ŽLU za 2024.godinu  Za provedbu programa u Financijskom planu su planirana financijska sredstva u iznosu 10.000.000 EUR za izgradnju lučke podgradnje (05), a za održavanje i izgradnju lučke nadgradnje su planirana financijska sredstva u iznosu od 2.500.000,00 i to kako slijedi:   |  |  |  | | --- | --- | --- | | R.b. | Naziv projekta / aktivnosti | Plan 2025.  (EUR) | | 1. | Projekt – Izgradnja lučke podgradnje (05131) | 10.000.000 | | 2. | Projekt – Izgradnja lučke nadgradnje (05132) | 2.500.000 | | 3. | Snimak stanja te izrada projektne dokumentacije (055) | 200.000 | | 4. | Komunikacijska oprema – sustav video nadzora (05224) | 60.000 | |  | UKUPNO PROGRAM | 12.760.000 |   U Financijskom planu su planirana financijska sredstva za održavanje i izgradnju lučke podgradnje u iznosu 10.000.000 EUR, kao i 2.500.000 EUR lučke nadgradnje koja se odnose na rekonstrukciju i dogradnju pulskog lukobrana, izgradnju luke Verudela, nastavak gradnje nove rive u gradu Puli kroz fazu 1 i fazu 2 te lučicu Mandrač, gradnja Zgrade broj 1 na novoj rivi u gradu Puli, plutajući ponton u luci Medulin.  Za gradnju zgrade broj 1 planira se zaduženje kod HBOR-a u iznosu od 2.414.685,70 EUR u 180 mjesečnih rata putem programa kreditiranja Urbani razvojni fond. |
| NAZIV PROGRAMA:  SVRHA PROGRAMA:  CILJ PROGRAMA:  OPIS PROGRAMA:  REALIZACIJA FINANCIJSKOG PLANA | **3. EKOLOŠKE AKTIVNOSTI I PROMIDŽBA**  Promicanje i zaštita mora, podmorja, morske obale i okoliša, unutar lučkog područja, održavanje reda te provedba aktivnosti na preventivnoj zaštiti od ekoloških opasnosti kod iznenadnih onečišćenja mora i opasnosti od požara, na koordinaciji, organizaciji i provedbi sustavnog čišćenja kopnenog dijela luke i podmorja; nabavka specijalizirane opreme i zaštitnih sredstava kod ekoloških incidenata i iznenadnih zagađenja manjih razmjera u lukama; pružanje financijske potpore raznim znanstveno-stručnim projektima, zbornicima i časopisima, koji se bave problematikom zaštite krajolika, posebice mora i priobalja; kao i ekološkim udrugama i centrima koji se bave očuvanjem okoliša, zaštitom prirode, promicanjem održivog razvoja svoje sredine i programima ekološke edukacije najmlađe populacije i mladeži.  Surađivati s ministarstvima, Vladom, jedinicama lokalne samouprave tj. Istarskom županijom, lučkim upravama, gradovima i općinama te pravnim osobama nadležnim za ekološku zaštitu priobalja, mora i podmorja, ekološkim udrugama i centrima radi povećanja razine zaštite od ekoloških zagađenja, te održavanje reda u trajektnim pristaništima pogotovo tokom ljetnih mjeseci.  Uskladiti potrebe Grada i Općina sa svrhom optimalnog uređivanja županijskog, linijskog, javnog i cestovnog prijevoza putnika.  Program sadrži projekte i aktivnosti kako slijedi:   1. Projekt – Oprema luka eko-kontejnerima (spremnici otpadnih ulja i mobilnim eko-spremištima 2. Projekt – Nabavka specijalizirane opreme i kemijskih i drugih zaštitnih sredstava 3. Aktivnost – Organizirane akcije za aktivnosti na moru i podmorju u lukama 4. Aktivnost – Promidžba     Uvođenje programa temeljeno je na Zakonu o pomorskom dobru i morskim lukama te Programskim smjernicama rada ŽLU Pula.  Za provedbu programa u Financijskom planu su planirana financijska sredstva u iznosu od 11.000 EUR i to kako slijedi:   |  |  |  | | --- | --- | --- | | R.B. | Naziv projekta / aktivnosti | Plan 2025.  (EUR) | | 1. | Opremanje luka eko-kontejnerima  (spremnici otpadnih ulja i mobilnim eko-spremištima) | 5.000,00 | | 2. | Nabavka specijalizirane opreme i kemijskih i drugih zaštitnih sredstava (42543) | 10.000 | | 3. | Aktivnost - organizirane akcije za aktivnosti na moru i podmorju u lukama (4511) | 0,00 | | 4. | Aktivnost – promidžba i informiranja  (4253) | 4.000 | |  | UKUPNO | 19.000 | | |

KLASA: 021-01/25-02/02

URBROJ: 2163/01-02-25-03

Pula, 31.01.2025.

**ŽUPANIJSKA LUČKA UPRAVA PULA**

**Upravno vijeće**

Predsjednik Upravnog vijeća

Valter Boljunčić